یاسر عەرەفات

یاسر عەرەفات (٤ی ئابی ١٩٢٩ – ١١ی تشرینی دووەمی ٢٠٠٤) سیاسەتوانێکی فەلەستینی بوو، ناوی تەواوی موحەمەد یاسر عەبدولرەئووف عەرەفاتە و لە ٢٤ی ئابی ساڵی ١٩٢٩ لەدایکبووە لە شاری قاھیرە لە وڵاتی میسر، ناوبراو سەرۆکی دەوڵەتی فەلەستین بووە و لە ماوەی نێوان (٢٠ی کانوونی دووەمی ساڵی ١٩٩٦ تا ١١ی تشرینی دووەمی ساڵی ٢٠٠٤) سەر بە حیزبی تەحریر بوو، عەرەفات بەر لەوەی ببێتە سەرۆکی فەلەستین ئەندازیاری مەدەنی بووە، ناوبراو بەکەسایەتییەکی دیبلۆماسی ناسراو بوو لە جیھان تەنانەت لای ئیسرائیلیەکانیش کە چەندین دانیشتنی لەگەڵ بەستوون بە ھاوبەشی ئەمریکا، یاسر عەرەفات ژیانی ھاوسەری لەگەڵ سووھا عەرەفات پێکھێناوە و خاوەنی منداڵێک بوون بەناوی زەھوا عەرەفات، یاسر عەرەفات بەدامەزرێنەر و ڕێکخەری بزووتنەوەی فەتح و بزووتنەوەی ڕزگاریخوازی فەلەستینی دادەنرێت و لەساڵی ١٩٩٤ خەڵای بۆبڵی لە ئاشتی پێ بەخشراوە یاسر عەرەفات لە ١١ی تشرینی دووەمی ساڵی ٢٠٠٤ لەتەمەنی ٧٥ ساڵی کۆچی دوایی کرد لە نەخۆشخانەیەکی فەڕەنسی و دواتر تەرمەکەی لە پاریس گەڕاندرایەوە ڕامەڵا لە دەوڵەتی فەلەستین و لەساڵی ٢٠١٢ کەناڵی جەزیرە لە ڕاپۆرتێکیدا پشکنینی بۆ کەلوپەل و جلوبەرگەکانی یاسر عەرەفاتی سەرۆکی کۆچکردووی فەلەستین، کە نۆ مانگی خایاندووە، دەرکەوتووە ھۆکاری مردنەکەی دەرمانخواردکردنە بە ماددەی پلۆتۆنیۆم کە مادەیەکی تیشکدەرەوەی ژەھراوییە، تیشکی ئەلفا بڵاو دەکاتەوە، ئەو تیشکەش دەبێتە ھۆی شکاندنی خانەکانی مرۆڤ و پاشان کوشتنی. سەرچاوەکان دەروازەی سیاسەت دەروازەی فەلەستین دەروازەی ژیاننامە دەروازەی ئوردن دەروازەی میسر دەروازەی پەیوەندییە نێونەتەوەیییەکان